ระเบียบเทศบาลเมืองพะเยาระเบียบเทศบาลเมืองพะเยาว่าด้วยข้อมูลข่าวสารของราชการพ.ศ.๒๕๔๙ เพื่อให้การบริหาร การจัดระบบ การขอ การอนุญาต และการบริการข้อมูลข่าวสารของราชการที่อยู่ในความรับผิดชอบของเทศบาลเมืองพะเยาเป็นไปด้วยความเรียบร้อย รวดเร็ว และมีประสิทธิภาพถูกต้องตามกฎหมายและระเบียบของราชการเทศบาลเมืองพะเยา จึงออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบเทศบาลเมืองพะเยาว่าด้วยข้อมูลข่าวสารของราชการ พ.ศ. ๒๕๔๙ข้อ ๒[๑]ระเบียบนี้ให้ไว้บังคับแต่วันประกาศเป็นต้นไปข้อ ๓ บรรดาระเบียบ ข้อบังคับ และคำสั่งอื่นใดของเทศบาลเมืองพะเยาในส่วนที่กำหนดไว้แล้วในระเบียบนี้ หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ ระเบียบนี้ให้ใช้บังคับแก่พนักงานเทศบาล ลูกจ้างพนักงานจ้าง และผู้ซึ่งมาช่วยปฏิบัติงานของเทศบาลเมืองพะเยาข้อ ๕ ในระเบียบนี้ข้อมูลข่าวสาร หมายความว่าสิ่งที่สื่อความหมายให้รู้เรื่องราวข้อเท็จจริงข้อมูลหรือสิ่งใดๆตามกฎหมายว่าด้วยข้อมูลข่าวสารของราชการที่อยู่ในความรับผิดชอบของเทศบาลเมืองพะเยาส่วนราชการ หมายความว่ากระทรวง ทบวง กรม และให้หมายความรวมถึงรัฐวิสาหกิจหน่วยงานหรือองค์กรของรัฐ เจ้าหน้าที่ประสานงาน หมายความว่าผู้ปฏิบัติงานให้แก่เทศบาลเมืองพะเยาข้อ ๖ ให้นายกเทศมนตรีเมืองพะเยา รักษาการให้เป็นไปตามระเบียบนี้และให้มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ในกรณีที่ไม่สามารถปฏิบัติตามระเบียบนี้ได้ ให้นายกเทศมนตรีเมืองพะเยามีอำนาจวินิจฉัยสั่งการตามที่เห็นสมควรหมวด๑คณะกรรมการบริหารข้อมูลข่าวสาร ข้อ ๗ ให้มี คณะกรรมการบริหารข้อมูลข่าวสารเทศบาลเมืองพะเยา เรียกโดยย่อว่ากขพ. ประกอบด้วย นายกเทศมนตรีเป็นประธานกรรมการรองนายกเทศมนตรีเป็นรองประธานกรรมการ ปลัดเทศบาล รองปลัดเทศบาล ผู้อำนวยการกอง เป็นกรรมการให้หัวหน้าสำนักปลัดเทศบาล เป็นกรรมการและเลขานุการ หัวหน้างานธุรการ สำนักปลัดเทศบาลเป็นกรรมการและผู้ช่วยเลขานุการข้อ ๘ ให้ กขพ. มีอำนาจและหน้าที่ดังต่อไปนี้(๑) เสนอนโยบายหรือมาตรการเกี่ยวกับการบริหาร การจัดระบบการขอ การอนุญาตและการบริการข้อมูลข่าวสาร(๒) ให้คำแนะนำหรือเสนอความเห็นเกี่ยวกับข้อมูลข่าวสารที่ลงพิมพ์ในราชกิจจานุเบกษารวมทั้งการจัดพิมพ์และการเผยแพร่(๓) ให้คำแนะนำหรือเสนอความเห็นเกี่ยวกับหลักเกณฑ์การพิจารณาประเภทข้อมูลข่าวสารที่ไม่ต้องเปิดเผยหรือข้อมูลข่าวสารที่เป็นความลับของราชการ(๔) ให้คำแนะนำหรือเสนอความเห็นเกี่ยวกับการจัดทำและปรับปรุงข้อมูลข่าวสารตามระเบียบสำนักนายกรัฐมนตรีว่าด้วยงานสารบรรณ หรือข้อมูลข่าวสารอื่นที่เป็นประโยชน์ต่อราชการ(๕) ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารกับส่วนราชการและเอกชน(๖) ให้คำแนะนำหรือเสนอความเห็นในกรณีที่มีปัญหาและอุปสรรคเกี่ยวกับการดำเนินการตามระเบียบนี้(๗) เชิญบุคคลใดๆ มาสอบถามหรือให้ชี้แจงแสดงความเห็นเกี่ยวกับข้อมูลข่าวสาร(๘) ดำเนินงานอื่นใดตามที่นายกเทศมนตรีมอบหมายข้อ ๙ การประชุม กขพ. ต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงเป็นองค์ประชุมถ้าประธานกรรมการและรองประธานกรรมการไม่มาประชุม หรือไม่อยู่ในที่ประชุมให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดหมวด๒การจัดระบบข้อมูลข่าวสาร ข้อ ๑๐ ให้หน่วยงานในเทศบาลเมืองพะเยา จัดประเภทข้อมูลข่าวสารที่อยู่ในความรับผิดชอบให้เป็นไปตามกฎหมายว่าด้วยข้อมูลข่าวสารของราชการกฎหมายอื่นและระเบียบของราชการข้อ ๑๑ ให้การดำเนินงานตามข้อ ๑๐ ให้หน่วยงานในเทศบาลเมืองพะเยาจัดให้มีเจ้าหน้าที่เพื่อควบคุมดูแลตรวจสอบ ติดตามและประสานงานในการดำเนินงานดังกล่าวให้เป็นไปด้วยความเรียบร้อยหมวด๓การขอข้อมูลข่าวสารและการอนุญาต ข้อ ๑๒ ให้ส่วนราชการ ข้าราชการ พนักงาน ลูกจ้าง หรือพนักงานจ้างของส่วนราชการหรือบุคคลที่ประสงค์จะเข้าตรวจดูศึกษาค้นคว้า หรือขอสำเนาข้อมูลข่าวสาร ทำหนังสือหรือยื่นคำขอเป็นลายลักษณ์อักษร พร้อมทั้งแสดงเหตุผลและความจำเป็นต่อนายกเทศมนตรีเมืองพะเยาหรือผู้มีอำนาจอนุญาตสำหรับกรณีจำเป็นหรือเร่งด่วน เจ้าหน้าที่ประสานงานอาจขอด้วยวาจาหรือทางโทรสารก็ได้โดยให้แจ้งชื่อตำแหน่งและที่อยู่ของผู้ขอด้วยการขอข้อมูลข่าวสารและการอนุญาตให้เป็นไปตามหลักเกณฑ์ท้ายระเบียบนี้ข้อ ๑๓ การขอข้อมูลตามหมายเรียกพยานเอกสารของศาล ให้นำเสนอนายกเทศมนตรีหรือรองนายกเทศมนตรีผู้ได้รับมอบหมายพิจารณาอนุญาต และให้พนักงานเทศบาลผู้รับผิดชอบตั้งแต่ระดับ ๓ ขึ้นไป เป็นผู้รับรองสำเนาข้อมูลข่าวสารข้อ ๑๔ ข้อมูลข่าวสารใด หากมีกฎหมาย ระเบียบอื่นหรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารนั้นไว้เป็นพิเศษการขอข้อมูลข่าวสารและการอนุญาตจะต้องปฏิบัติตามกฎหมายระเบียบ หรือมติคณะรัฐมนตรีดังกล่าวด้วยหมวด๔การบริการข้อมูลข่าวสาร ข้อ ๑๕ ให้หน่วยงานในเทศบาลเมืองพะเยา รวบรวม จัดเตรียมและจัดให้มีข้อมูลข่าวสารที่ดำเนินการเสร็จแล้วและอยู่ในความรับผิดชอบ เพื่อเผยแพร่ขาย จำหน่ายจ่ายแจก ตรวจดู และศึกษาค้นคว้า ตลอดจนจัดหาและจัดทำสำเนาข้อมูลข่าวสารดังกล่าวตามกฎหมายว่าด้วยข้อมูลข่าวสารของราชการการบริหารข้อมูลข่าวสารนอกจากที่กล่าวในวรรคหนึ่งให้เป็นไปตามคำแนะนำหรือความเห็นของ กขพ.ข้อ ๑๖ ข้อมูลข่าวสารที่อยู่ระหว่างดำเนินการให้ถือปฏิบัติตามข้อ๑๕ โดยอนุโลม เว้นแต่เป็นเรื่องลับ ตามระเบียบว่าด้วยการรักษาความปลอดภัยแห่งชาติ พ.ศ.๒๕๑๗ หรือ ระเบียบที่คณะรัฐมนตรีกำหนดว่าด้วยการรักษาความลับของราชการ หรือเป็นเรื่องที่ไม่ต้องเปิดเผยตามกฎหมายว่าด้วยข้อมูลข่าวสารของราชการหรือผู้มีอำนาจอนุญาตตามข้อ ๑๒ เห็นว่าเป็นเรื่องที่ไม่ต้องเปิดเผยข้อ ๑๗ ข้อมูลข่าวสารที่มีไว้เพื่อขายหรือจำหน่าย ให้คิดค่าใช้จ่ายต่างๆ ตามหลักเกณฑ์ที่ กขพ. กำหนดข้อ ๑๘ การเรียกค่าธรรมเนียมเข้าตรวจดู ขอสำเนา หรือขอสำเนาที่มีคำรับรองถูกต้องของข้อมูลข่าวสารให้เป็นไปตามหลักเกณฑ์ที่ กขพ. กำหนด โดยความเห็นชอบของคณะกรรมการตามกฎหมายว่าด้วยข้อมูลข่าวสารของราชการการรับรองสำเนาข้อมูลข่าวสารตามวรรคหนึ่ง ให้พนักงานเทศบาลที่รับผิดชอบข้อมูลข่าวสารตั้งแต่ระดับ๓ หรือเทียบเท่าขึ้นไปเป็นผู้รับรอง โดยลงลายมือชื่อ พร้อมทั้งชื่อตัว ชื่อสกุล และตำแหน่งตลอดจนวันเดือน ปี ให้ชัดเจน ทั้งนี้ให้รับรองตามจำนวนที่ผู้ยื่นคำขอ ขอให้รับรองข้อ ๑๙ รายได้จากการขายหรือจำหน่ายข้อมูลข่าวสารตามข้อ๑๗ และค่าธรรมเนียมตามข้อ ๑๘ให้ถือเป็นรายได้ของเทศบาลเมืองพะเยาข้อ ๒๐ การบริการส่งข้อมูลข่าวสารที่เปิดเผยทางโทรสารให้ดำเนินการได้เฉพาะกรณีเร่งด่วนให้คำนึงถึงความสิ้นเปลือง เช่น จำนวนข้อมูลข่าวสารระยะเวลาและค่าใช้จ่ายในการส่ง ทั้งนี้ ให้ผู้อำนวยการกองหรือเทียบเท่าผู้อำนวยการกองขึ้นไปเป็นผู้พิจารณาอนุญาตข้อ ๒๑ การบริการข้อมูลข่าวสารให้ดำเนินการให้แล้วเสร็จโดยเร็วทั้งนี้ ให้ถือปฏิบัติตามพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดีพ.ศ. ๒๕๔๖หมวด๕สถานที่บริการข้อมูลข่าวสาร ข้อ ๒๒ ให้หน่วยงานในเทศบาลเมืองพะเยา ควบคุมดูแลข้อมูลข่าวสารที่อยู่ในความรับผิดชอบให้เป็นไปตามกฎหมายและระเบียบของราชการ และจัดสถานที่บริการข้อมูลข่าวสาร ดังนี้ศูนย์ข้อมูลข่าวสารเทศบาลเมืองพะเยา อาคารสำนักงานชั้นบนเป็นสถานที่ติดต่อเพื่อขอรับข้อมูลข่าวสาร โดยมี งานธุรการ สำนักปลัดเทศบาล ให้คำแนะนำในการติดต่อกับหน่วยงานของรัฐโดยให้มีหน้าที่เพิ่มเติมดังต่อไปนี้(๑) ให้บริการข้อมูลข่าวสารที่อยู่ระหว่างดำเนินการของหน่วยงานในเทศบาลเมืองพะเยาและข้อมูลข่าวสารที่ดำเนินการเสร็จแล้ว(๒) เป็นศูนย์ประสานงานกับหน่วยงานในเทศบาลเมืองพะเยาเพื่อให้บริการข้อมูลข่าวสาร(๓) จัดทำประกาศเทศบาลเมืองพะเยา กำหนดสถานที่ติดต่อขอรับข้อมูลข่าวสารของเทศบาลเมืองพะเยาเพื่อลงพิมพ์ในราชกิจจานุเบกษาหมวด๖ระบบข้อมูลข่าวสาร ข้อ ๒๓ การจัดระบบข้อมูลข่าวสารของเทศบาลเมืองพะเยา๑. ข้อมูลข่าวสารที่อยู่ในความครอบครองของเทศบาลเมืองพะเยาที่เปิดเผยได้๑.๑ แผ่นพับโครงสร้างการจัดองค์กร อำนาจหน้าที่ และวิธีดำเนินการของเทศบาลเมืองพะเยาและแผ่นพับประชาสัมพันธ์๑.๒ แผนพัฒนาเทศบาลระยะสามปี๑.๓ ข้อมูลและสถิติของแต่ละหน่วยงาน๑.๔ บรรยายสรุปผลงานของเทศบาลเมืองพะเยา๑.๕ แผนพัฒนาการศึกษาของเทศบาลเมืองพะเยา๑.๖ รายงานข้อมูลการจัดการศึกษาเยาวชน - ชุมชน๑.๗ แนวทางการจัดตั้งชุมชนย่อย๑.๘ เอกสารสอบราคาและประกวดราคา๑.๙ รายงานสถิติการคลัง๑.๑๐ แผนปฏิบัติการจัดการคุณภาพสิ่งแวดล้อมระดับจังหวัด๑.๑๑ สรุปรายงานประจำปีของกองสาธารณสุขและสิ่งแวดล้อม๑.๑๒ รายงานสถิติการก่อสร้าง๑.๑๓ กฎหมาย กฎ ระเบียบเทศบาลเมืองพะเยารับผิดชอบเช่น เทศบัญญัติเทศบาลเมืองพะเยา ระเบียบเทศบาลเมืองพะเยา ว่าด้วยข้อมูลข่าวสารของราชการฯลฯ๑.๑๔ หนังสือเวียนและการตีความของสำนักงานคณะกรรมการกฤษฎีกา๑.๑๕ รายงานการประชุมสภาเทศบาล๑.๑๖ การรับเรื่องราวร้องทุกข์๑.๑๗ เอกสารประวัติศาสตร์๒. ข้อมูลข่าวสารที่อยู่ในความรับผิดชอบของเทศบาลเมืองพะเยาที่เปิดเผยไม่ได้๒.๑ เรื่องต่างๆ หรือมติคณะเทศมนตรีที่ยังคงชั้นความลับได้๒.๒ เรื่องทั่วไปที่ไม่เป็นมติคณะผู้บริหาร ที่อาจก่อให้เกิดความเสียหายต่อสถาบัน๒.๓ รายงานการประชุมผู้บริหารที่เป็นการประชุมลับหรือเรื่องหรือประเด็นอภิปรายที่ไม่มีการยืนยัน๒.๔ ประวัติพนักงานเทศบาล ลูกจ้าง ของเทศบาลเมืองพะเยา๒.๕ ประวัตินายกเทศมนตรี/รองนายกเทศมนตรี/สมาชิกสภาเทศบาลเมืองพะเยา๒.๖ ประวัติผู้สมัครรับเลือกตั้งเป็นสมาชิกสภาเทศบาลเมืองพะเยา๒.๗ เอกสารทะเบียนราษฎร๒.๘ แผนป้องกันภัยฝ่ายพลเรือน เทศบาลเมืองพะเยาประกาศณ วันที่ ๓๐ พฤศจิกายน พ.ศ. ๒๕๔๙มงคลบุญเรืองนายกเทศมนตรีเมืองพะเยา[เอกสารแนบท้าย]๑. หลักเกณฑ์การขอข้อมูลข่าวสารและการอนุญาต(ดูข้อมูลจากภาพกฎหมาย)วัชศักดิ์/ผู้จัดทำ๒๘มีนาคม ๒๕๕๐[๑]ราชกิจจานุเบกษา เล่ม ๑๒๔/ตอนพิเศษ ๓๑ ง/หน้า ๗/๑๙ มีนาคม ๒๕๕๐